от приложение II към Регламент за изпълнение (ЕС) 2018/659.
 (19)
 В заглавието на образеца на здравен сертификат за повторно въвеждане на регистрирани коне след временен износ за трети държави за участие в конкретни състезания, посочени в колона 16 от таблицата в приложение I, е пропуснато да се включи позоваване на конкретна поредица от състезания (LG Global Champions Tour). Освен това е необходимо да се изясни обхватът на друга поредица от прояви, а именно на Американското първенство. От съображения за правна яснота е необходимо съответно да се замени част 2, раздел Б, глава 1 от приложение II към Регламент за изпълнение (ЕС) 2018/659.
 (20)
 Регламент за изпълнение (ЕС) 2018/659 следва да бъде съответно изменен.
 (21)
 За да се избегне отрицателно въздействие върху търговията, е необходимо да се предвиди преходен период до 31 декември 2019 г., през който ветеринарните здравни сертификати, издадени в съответствие с Регламент (ЕС) 2018/659, изменен с Регламент (ЕС) 2018/1301, се приемат, при условие че са издадени преди 22 декември 2019 г.
 (22)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) 2018/659 се изменя и поправя, както следва:
 1)
 В член 24 третата алинея се заменя със следното:
 „Член 16, параграф 1, буква б), подточка iii), член 16, параграф 2, букви б), в) и г), член 16, параграф 3, член 16, параграф 4, букви а) и б), член 16, параграф 5, член 17, параграф 1, буква г) и член 19, параграф 2, буква а) обаче се прилагат от 14 декември 2019 г.“.
 2)
 В таблицата в приложение I, съдържаща списъка на трети държави и бележките под линия, се заменя с текста, съдържащ се в приложение I към настоящия регламент.
 3)
 Приложение II се изменя и поправя в съответствие с приложение II към настоящия регламент.
 Член 2
 До 31 декември 2019 г. държавите членки разрешават въвеждане в Съюза на еднокопитни животни, придружени от съответния ветеринарен здравен сертификат, изготвен в съответствие с образеца на здравен сертификат, установен в част 2, раздел Б, глава 1, част 1 или в част 3 от приложение II към Регламент за изпълнение (ЕС) 2018/659, изменен с Регламент за изпълнение (ЕС) 2018/1301, при условие че съответният ветеринарен здравен сертификат е издаден преди 22 декември 2019 г.
 Член 3
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 28 ноември 2019 година.
 За Комисията
 Председател
 Jean-Claude JUNCKER
 (1) ОВ L 268, 24.9.1991 г., стр. 56.
 (2) ОВ L 268, 14.9.1992 г., стр. 54.
 (3) ОВ L 192, 23.7.2010 г., стр. 1.
 (4) Регламент за изпълнение (ЕС) 2018/659 на Комисията от 12 април 2018 г. относно условията за въвеждане в Съюза на живи еднокопитни животни и сперма, яйцеклетки и ембриони от еднокопитни животни (ОВ L 110, 30.4.2018 г., стр. 1).
 (5) Регламент (ЕС) 2017/625 на Европейския парламент и на Съвета